1998R2121 — SL — 01.01.2007 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 2121/98 z dne 2. oktobra 1998 o podrobnih pravilih za uporabo Uredbe Sveta (EGS) št. 684/92 in Uredbe Sveta (ES) št. 12/98 glede dokumentov za avtobusni prevoz potnikov (Besedilo velja za EGP) (UL L 268, 3.10.1998, p.10)

spremenjena z:





spremenjena z:









▼B

UREDBA KOMISIJE (ES) št. 2121/98

z dne 2. oktobra 1998

o podrobnih pravilih za uporabo Uredbe Sveta (EGS) št. 684/92 in Uredbe Sveta (ES) št. 12/98 glede dokumentov za avtobusni prevoz potnikov

(Besedilo velja za EGP)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (EGS) št. 684/92 z dne 16. marca 1992 o skupnih pravilih za mednarodni avtobusni prevoz potnikov ( 1 ), kakor je bila spremenjena z Uredbo Sveta (ES) št. 11/98 ( 2 ), in zlasti točke 3.4 člena 2 in členov 5(4), 6(2), 11(5) in 13(3) uredbe, ob upoštevanju Uredbe Sveta (ES) št. 12/98 z dne 11. decembra 1997 o pogojih, pod katerimi lahko prevozniki nerezidenti opravljajo nacionalni cestni prevoz oseb v državi članici ( 3 ), in zlasti členov 6(2) in (3) ter 7(1) uredbe, po posvetovanju z odborom, ustanovljenim s členom 10 Uredbe (ES) št. 12/98, (1) ker je v členu 4(4) Uredbe (EGS) št. 684/92 določeno, da se za linijske prevoze in nekatere posebne linijske prevoze zahteva dovoljenje; (2) ker je v členu 11(1) iste uredbe navedeno, da je treba občasne prevoze opravljati s potnim nalogom; (3) ker je v členu 13(1) iste uredbe določeno, da za prevoze za lastne potrebe velja sistem potrdil; (4) ker naj se določijo tudi pravila, ki urejajo uporabo potnega naloga iz člena 11 iste uredbe in način obveščanja zadevnih držav članic o imenih prevoznikov, ki opravljajo te prevoze, ter o zvezah na progi; (5) ker je Komisija sprejela Uredbo (EGS) št. 1839/92 z dne 1. julija 1992 o podrobnih pravilih za uporabo Uredbe Sveta (EGS) št. 684/92 glede dokumentov za mednarodni prevoz potnikov ( 4 ), kakor je bila nazadnje spremenjena z Aktom o pristopu Avstrije, Finske in Švedske; ker je bila ta uredba spremenjena z Uredbo (EGS) št. 2944/93 ( 5 ), da bi zaradi poenostavitve standardizirali kontrolne dokumente za izmenične prevoze z nastanitvijo in za občasne prevoze; (6) ker je bil z Uredbo (ES) št. 11/98 odpravljen koncept izmeničnih prevozov in je bila poenostavljena opredelitev občasnih prevozov z odpravo koncepta preostalih občasnih prevozov; (7) ker je treba zaradi poenostavitve standardizirati potni nalog za mednarodne občasne prevoze in občasne prevoze v obliki kabotaže, predvidene v Uredbi (ES) št. 12/98; (8) ker je treba potni nalog, ki se uporablja kot kontrolni dokument v okviru posebnih linijskih prevozov v obliki kabotaže, izpolniti kot mesečno poročilo; (9) ker je treba zaradi preglednosti in poenostavitve vse vzorčne dokumente, določene v Uredbi (EGS) št. 1839/92, prilagoditi novemu zakonodajnemu okviru, ki se uporablja za mednarodne avtobusne prevoze, in navedeno uredbo nadomestiti s to uredbo; (10) ker države članice potrebujejo čas za tiskanje in razpošiljanje novih dokumentov; (11) ker naj bo prevoznikom v tem času omogočena uporaba listin, ki so določene v Uredbi (EGS) št. 1839/92 in Uredbi Sveta (EGS) št. 2454/92 ( 6 ), kadar je potrebno primerno spremenjenih, za upoštevanje Uredbe (EGS) št. 684/92 in Uredbe (ES) 12/98, po posvetovanju z odborom, ustanovljenim s členom 10 Uredbe (ES) št. 12/98, SPREJELA NASLEDNJO UREDBO:







POGLAVJE I

KONTROLNI DOKUMENT — POTNI NALOG

Člen 1

1. Kontrolni dokument — potni nalog za občasne prevoze iz točke 3.1 člena 2 Uredbe (EGS) št. 684/92 mora biti skladen z vzorcem v Prilogi I te uredbe.

2. Kontrolni dokument — potni nalog za občasne prevoze iz točke 3 člena 2 Uredbe (ES) št. 12/98 mora biti skladen z vzorcem iz Priloge I te uredbe.

3. Potni nalogi morajo biti v zvezkih s 25 ločljivimi obrazci v dveh izvodih. Vsak zvezek mora biti oštevilčen. Potni nalogi morajo biti oštevilčeni od 1 do 25. Ovitek zvezka mora biti skladen z vzorcem iz Priloge II k tej uredbi. Države članice sprejmejo vse potrebne ukrepe za prilagoditev teh zahtev računalniški obdelavi potnih nalogov.

Člen 2

1. Zvezek iz člena 1(3) se izstavi na prevoznikovo ime in ni prenosljiv.

2. Potni nalog mora izpolniti čitljivo z neizbrisnimi črkami in v dveh izvodih bodisi prevoznik bodisi voznik za vsako vožnjo pred odhodom. Potni nalog velja za celotno vožnjo.

3. Prvi izvod potnega naloga se hrani v vozilu med celotno vožnjo, za katero velja. Kopija se hrani na sedežu podjetja.

4. Prevoznik je odgovoren za hranjenje potnih nalogov.

Člen 3

Pri mednarodnem občasnem prevozu, ki ga opravlja skupina prevoznikov v imenu enega samega izvajalca in ki lahko vključuje potnike z linijsko povezavo z drugim prevoznikom iz iste skupine, se izvirnik potnega naloga hrani v vozilu, s katerim se opravlja prevoz. Kopija potnega naloga se hrani na sedežu vsakega prevoznika.

Člen 4

1. Kopije potnih nalogov, ki se uporabljajo kot kontrolni dokumenti za občasne prevoze v obliki kabotaže po členu 6 Uredbe (ES) št. 12/98, mora prevoznik vrniti pristojnemu organu ali uradu v državi članici ustanovitve sedeža v skladu s postopki, ki jih določi ta organ ali urad.

2. Pri posebnih linijskih prevozih v obliki kabotaže po členu 3 Uredbe (ES) št. 12/98 mora potni nalog, kot je določen v Prilogi I k tej uredbi, prevoznik izpolniti v obliki mesečnega poročila in ga vrniti pristojnemu organu ali uradu v državi članici ustanovitve sedeža v skladu s postopki, ki jih določi ta organ ali urad.

Člen 5

S potnim nalogom imetnik v mednarodnem občasnem prevozu opravlja lokalne izlete v državi članici, ki ni država članica ustanovitve sedeža prevoznika, v skladu s pogoji, določenimi v drugem odstavku člena 12 Uredbe (EGS) št. 684/92. Lokalni izleti se vpišejo v potni nalog pred odhodom vozila na zadevni izlet. Izvirnik potnega naloga se hrani v vozilu ves čas lokalnega izleta.

Člen 6

Kontrolni dokument se mora na zahtevo predložiti vsakemu uradniku, ki je zadolžen za nadzor.







POGLAVJE II

DOVOLJENJA

Člen 7

1. Vloge za dovoljenje za opravljanje linijskih prevozov in posebnih linijskih prevozov, za katere se zahteva dovoljenje, morajo biti v skladu z vzorcem iz Priloge III.

2. Vloge za dovoljenje morajo vsebovati naslednje podatke:

(a) vozni red;

(b) daljinar;

(c) overjeno verodostojno kopijo licence Skupnosti za mednarodni avtobusni prevoz potnikov za najem ali plačilo iz člena 3(a) Uredbe (EGS) št. 684/92;

(d) podatke o vrsti in obsegu prevoza, ki ga prosilec namerava opraviti, če gre za vlogo za vzpostavitev prevoznih storitev, ali ga je opravil, če gre za vlogo za podaljšanje dovoljenja;

(e) zemljevid v ustreznem merilu z označeno progo in postajališči, na katerih potniki vstopajo ali izstopajo;

(f) urnik vožnje, da se omogoči preverjanje skladnosti z zakonodajo Skupnosti o času vožnje in počitka.

3. Prosilci morajo priskrbeti vse nadaljnje podatke, za katere menijo, da so pomembni, ali ki jih za utemeljitev vloge zahteva organ, ki izdaja dovoljenja.

Člen 8

1. Dovoljenja morajo biti v skladu z vzorcem iz Priloge IV.

2. V vsakem vozilu, s katerim se opravlja prevoz, za katerega se zahteva dovoljenje, mora biti dovoljenje ali njegova kopija, ki jo je potrdil organ, ki dovoljenja izdaja.







POGLAVJE III

POTRDILA

Člen 9

1. Potrdila za opravljanje prevozov za lastne potrebe, opredeljena v točki 4 člena 2 Uredbe (EGS) št. 684/92, morajo biti v skladu z vzorcem iz Priloge V k tej uredbi.

2. Podjetja, ki zahtevajo potrdilo, morajo priskrbeti organu, ki jih izdaja, dokazilo ali zagotovilo, da so pogoji, določeni v točki 4 člena 2 Uredbe (EGS) št. 684/92, izpolnjeni.

3. V vsakem vozilu, ki opravlja prevoz, za katerega velja sistem potrdil, mora biti ves čas vožnje potrdilo ali overjena verodostojna kopija, ki se na zahtevo predloži uradnikom, zadolženim za nadzor.

4. Potrdila so veljavna največ pet let.







POGLAVJE IV

SPOROČANJE STATISTIČNIH PODATKOV

Člen 10

Podatki o kabotažnih prevozih iz člena 7 Uredbe (ES) št. 12/98 se sporočijo v obliki razpredelnice v skladu z vzorcem iz Priloge VI k tej uredbi.







POGLAVJE V

PREHODNE IN KONČNE DOLOČBE

Člen 11

Uredba (EGS) št. 1839/92 se z učinkom od 31. decembra 1999 razveljavi.

Člen 12

Države članice lahko odobrijo uporabo potnih nalogov, vlog za izdajo dovoljenja, dovoljenj in potrdil, sestavljenih v skladu z Uredbo (EGS) št. 1839/92 in z Uredbo (EGS) št. 2454/92, najkasneje do 31. decembra 1999, če so ti dokumenti čitljivo, neizbrisno in ustrezno spremenjeni zaradi uskladitve z Uredbo (EGS) št. 684/92, Uredbo (ES) št. 12/98 in s to uredbo.

Ostale države članice te dokumente na svojem ozemlju priznavajo do 31. decembra 1999.

Člen 13

Države članice sprejmejo potrebne ukrepe za izvajanje te uredbe in o tem takoj obvestijo Komisijo.

Člen 14

Ta uredba začne veljati tretji dan po objavi v Uradnem listu Evropskih skupnosti.

Uporablja se od 11. decembra 1998, razen členov 1(2), 4 in 10, ki se uporabljajo od 11. junija 1999.

Ta uredba je v celoti zavezujoča in se neposredno uporablja v vseh državah članicah.









PRILOGA I









PRILOGA II

►(2) A1

►(2) M1









PRILOGA III









PRILOGA IV

►(2) A1

►(2) M1









PRILOGA V

►(2) A1

►(2) M1









PRILOGA VI

►(1) M1